Tegdi i izedɣen tiwaculin ɣef tarwa-nsen, mi ara kecmen tasdawit meqqer, imi deg tallitagi tamirant, ggten wuguren i d-ttmaggaren yilmeẓyen deg umecwar-nsen asdawan, ilmend n waya, tettweṣṣi tyemmat d ubabat i wakken ad ɣren, wa ad baɛden i yir iberdan, qqaren-asen ama i uqcic, ama i teqcict :  ass-a tkecmeḍ tasdawit, iwakken ad tɣreḍ, mačči i zzhu d umerreḥ, baɛed yir tadukkli, ur teddu ara d win ara k-yesḍeyyɛen, ḥrec, lqeḍ-d tamussni, d tinna kan ara k-inefɛen s uzekka mi ara teṭṭfeḍ axeddim.